CELEX: C2004/251/49
Language: et
Date: 2004-10-09 00:00:00
Title: Kohtuasi T-295/04: Centro Provincial de Jóvenes Agricultores de Jaén'i 22. juuli 2004 hagi Euroopa Liidu Nõukogu vastu

9.10.2004   
            
            
               ET
            
            
               Euroopa Liidu Teataja
            
            
               C 251/27
            
         Centro Provincial de Jóvenes Agricultores de Jaén'i 22. juuli 2004 hagi Euroopa Liidu Nõukogu vastu
   (Kohtuasi T-295/04)
   (2004/C 251/49)
   Kohtumenetluse keel: hispaania
   Centro Provincial de Jóvenes Agricultores de Jaén, asukoht Jaén (Hispaania), esitas 22. juulil 2004 Euroopa Ühenduste Esimese Astme Kohtusse hagi Euroopa Liidu Nõukogu vastu. Hageja esindaja on letrado del Ilustre Colegio de Jaén José Francisco Vázquez Medina.
   Hageja palub esimese astme kohtul:
   
               —
            
            
               Tunnistada nõukogu määruse (EÜ) nr 864/04 artikli 1 punkti 7 ipso iure tühisust;
            
         
               —
            
            
               Teha otsus kohtukulude osas hiljem.
            
         Õiguslikud alused ja peamised argumendid
   Hageja vaidlustab ülalviidatud sätte osas, milles see tootjatele otsese toetuse kindlaksmääramisel hõlmab üksnes oliivõli osas koos ülejäänud põllumajandussektorite jaoks ettenähtud kolme turustusaastatega (2000/2001, 2001/2002 ja 2002/2003) ka turustusaastat 1999/2000.
   Oma nõuete toetuseks väidab hageja, et lisaks põhjendamatusele ja sellega õigusaktide põhjendamise kohustuse rikkumisele on vaidlustatud otsus kindlate regioonide ja paljude talupidajate suhtes diskrimineeriv, arvestades, et 1999/2000. turustusaastal oli Andaluusias ja terves Jaén'is vilets saak. Seetõttu on toetuse arvutamisega antud turustusaastat silmas pidades Jaén'i, Córdoba ja Granada oliivikasvatajatel tekkinud tõsine majanduslik kahju ja seega on neid diskrimineeritud.
   Lõpuks viitab hageja ka võimu kuritarvitamisele.